`காவிரி மேலாண்மை வாரியம்' அமைக்க உச்சநீதிமன்றம் கெடுவிதித்திருந்தது. அந்தக் கெடு 29-03-2018 அன்று முடிந்துவிட்டநிலையில் காவிரி மேலாண்மை வாரியம் அமைப்பதற்கு எந்தவொரு முயற்சியும் மத்திய அரசு எடுக்கவில்லை. காவிரித் தண்ணீர்தான் தமிழகத்தின் விவசாயம் மற்றும் குடிநீருக்கான ஆதாயம். அப்படியிருக்கையில், மத்திய அரசு `காவிரி மேலாண்மை வாரியம்' அமைக்காதது என்பது திட்டமிட்டே தமிழகத்துக்குச் செய்த மாபெரும் துரோகம் ஆகும். இதனைக் கண்டித்து தமிழகத்தின் பல்வேறு அரசியல் கட்சித் தலைவர்களும் குரல் கொடுத்து வருகிறார்கள். இந்தநிலையில், மத்திய அரசு காவிரி விவகாரத்தில் எடுக்கும் முடிவுகளின் பின்னணிகளை விவரிக்கிறார் மே-17 இயக்கத்தின் ஒருங்கிணைப்பாளர் திருமுருகன் காந்தி.